Odense Adresse-Contoirs Efterretninger, 1847-07-07
fra een, efter hans egne Yttringer - høist lærerig Reise, der især var blevet ham det ved den udmærkede Velvillie og Forekommenhed hvormed han overalt var mødt af de Authoriteter, hos hvilke han ønskede at see og erfare Noget med Hensyn til Træplantning, og Stifterens Forslag at Blomsterudstillingerne, som ere aldeles underlagte en egen Committee, aarlig skulde vexle i Kjøbstæder i Jylland, Fyen og Slesvig, - der fornemmelig indbefatte Selskabets Medlemmer; - næste Aar skulde afholdes i Haderslev, - vedtoges; men Forsamlingen gik ugjerne ind paa at ogsaa Generalforsamlingen og de almeeninteressante Forhandlinger aarlig burde vexle paa samme Maade, og afholdes i Forbindelse med Blomsterudstillingen. Senere udtalte sig det eenstemmige Ønske: "at Generalforsamlingen dog fremdeeles skulde forblive paa Snoghøi, som Selskabets kjæreste Tilknytningspunct; da ellers - som Mængden udtalte dette sandsynlig blev den sidste." Stifteren modtog med Tak, dette skjønne Beviis paa Selskabets Jnteresse for dets varige Bestaaen, og lovede fremdeles at ordne Alt til en aarlig Fest og Generalforsamling; da han mindst vilde dræbe sit eget Barn ved et Forslag, som han havde troet ligesaameget at skylde Selskabet som sig selv." Det blev altsaa ved – at Blomsterudstillingen, - som mindre interessant for Landboerne, for Fremtiden afvexlede blandt Kjøbstæderne, og næste Aar afholdes i Haderslev; hvorfor Stifteren skulde anmode det slesvigske Medlem af Selskabets Bestyrelse, Hr. Conferentsraad Johansen, at foranledige valgt en Committer blandt Selskabets Medlemmer i Hertugdømmet, der vilde paatage sig at ordne det, til en Blomsterudstilling i Haderslev Fornødne; ligesom det fyenske Medlem af Bestyrelsen, Hr. Propr. Hofman Bang, iaar ordner Georginudstillingen i Odense. - Begge iaar afholdende Georginudstillinger i Odense og Apenrade tildeeltes hver 30 Rbd., foruden den dertil tidligere bestemte Medaille. - Paa Stifterens Anmodning til Forsamlingen, valgtes en Committee af 2 Medlemmer fra hver Provinds, der selv vælger sig en Formand; og til hvilken Committee det overdrages ved een, - hvert Efteraar afholdt Committee-Forsamling - at fordele de til Skolehaverne indkomne Bidrag, - samt bestemme hvilke Træer og Planter der skal fordeles med Hensyn til de fra de respective Skolelærere til Committeen indkomne Andragender, blandt hvilke, især de fra Vesteregnen anbefaledes. Ved Bordet herskede den muntreste Stemning, Skaaler udbragtes for Hs. Maj. Kongen", Hs. Maj. Dronningen", Hs. Kgl. H. Kronprindsen, Selskabets Damer", Stifteren", den for Skolehaver valgte Committeel, disse sidste udbragtes meget vakkert af L. Skau, og som modtoges af Selskabet med almindeligt bifald; den sidste Skaal udbragtes af Stifteren for "Selskabets Bestaaen til den sildigste Tid." Efter Bordet foretoges den almindelige Promenade gjennem de med hvert Aar forøgede Planteskoler, for hvis nye Deeltagere, Stifteren ved Generalforsamlingen foreslog de mellem den Potsdammer Planteskole og dens Actionairer gjeldende Bestemmelser; hvilket ogsaa eenstemmig antoges. Begunstiget af det skjønneste Veir, fortsattes Festen med Dands og Munterhed, indtil Aftenen erindrede om at Mange vare komne langveis fra. - Vor Generalforsamling i Snoghøi er saaledes blevet en sand Folkefest, hvor Greven og Bonden, Grevinden og Bondekonen samles til den glade Stemning, der hvert Aar har gjort Festen talrigere.